कोंकणी काव्यशेतांत फादर पावल लुवीस बोतेलाक आपलेंच नांव आसा. हाश्यांत मिसळल्ल्या तीक्ष्ण कवितांक तो फामाद आसल्लो. 'पी. एल. बी.'चो काव्यां झेलो - ताच्या कवितांचो पुस्तक. ह्या पुस्तकांत शेंभरांक मिकवोन कविता आसात. हो पुस्तक पयले फावटीं स्वतंत्र प्रकाशनान पर्गट केल्लो. त्या उपरांत जेरोसा कंपेनीन ताच्यो चाळीसां वयर कविता चडतीक मेळोवन, १९६८ इस्वेंत दुसरो छापो पर्गट केल्लो.
१९३९ वरसाच्या आगोसत म्हयन्यांत 'राकणो' पत्राचेर पर्गट जाल्ली ताची एक कविता हांगासर दितांव. बरपारीत आसा तशी आमी सांबाळ्ळ्या. पावल बोतेल्लोचें 'देव आमकां जाय, आंकवारी मरये' कांतार आजून क्रिस्तांवा लोक तांच्या घरांनी, इगर्जांनी गायता. हें ताणें १९३७ व्या वरसा घडल्लें.
